<classify> SERIKALI imeombwa kusitisha machinjio ya punda jijini hapa hadi ufanyike utafi ti, kubaini idadi ya wanyama hao na changamoto za uchinjwaji, utoroshaji na usafi rishaji kwenda nchi jirani.Akizungunza na waandishi wa habari, Mkurugenzi Mtendaji ya shirika lisilo la kiseriali la The Arusha Society Protection of Animals ASPA, Livingstone Masija alisema hadi sasa hapa nchini hakuna takwimu sahihi kuhusu wanyama hao, hivyo utafiti unatakiwa kufanyika ili kujua idadi yao. Masija alisema huu ni wakati muafaka wa serikali kusitisha minada ya wanyama hao na pia kufanya utafiti wa idadi ya wanyama hao na changamoto zinazohusiana nao.Alisema wanyama hao wamepungua, hivyo kunaathiri shughuli za kibinadamu hususani wanawake na watoto, ambao ndio wanatuwatumia wanyama hao kuchota maji, kwenda sokoni pamoja na kulima.Alisema katika maeneo ya jamii ya wafugaji kutokana na wanyama hao kupungua, watoto hawaendi shule na wanawake wanashindwa kufanya shughuli, badala yake wanafanya kazi za punda za kuchota maji. Masija alisema wakati wanawake wanatumia punda walikuwa wanakwenda mara moja, ila baada ya kupoteza wanyama hao inamlazima wanawake hao kubeba ndoo moja kila safari.Alisema katika maeneo mengine, wanakuta punda wamechunwa ngozi na kutupwa. Wengine wanasafirishwa kwenda nchini jirani, ili kukabiliana na changamoto hiyo mkutano ulifanyika kwa wadau wa nchi za Afrika Mashariki kujadili changamoto kijamii na kiuchumi, kibiashara na madhara ya Punda kuadimika.Alisema Tanzania na Kenya wanashauriwa kutunga sheria kupiga marufuku biashara zote za punda, nyama na bidhaa za kuhusishwa wanyama hao, badala yake waweke mikakati ya kuongeza idadi ya punda. Mkuu wa Mnada wa Kizota Jijini Dodoma, Januari Kilunga alisema ni wakati muafaka wa kuishauri Serikali ya Tanzania na Kenya kuzuia biashara ya punda ili kuokoa uhai wa wanyama hao.Kilunga alisema pamoja na serikali kusitisha shughuli hizo, lakini pia inatakiwa kufanya ushawishi kwa nchi jirani ya Kenya kusitisha shughuli hizo ili kudhibiti utoroshwaji wa punda kutoka nchini. Hivi karibuni baadhi ya wakazi wa mikoa ya Arusha, Manyara na Singida, walisikika wakipaza sauti zao kwa kitendo cha wanyama kazi punda kupotea katika mazingira ya kutatanisha hali inayosababisha wao kuwa na kazi nyingi tofauti na awali wakimtumia mnyama hiyo.Mkurugenzi Mtendaji wa shirika lisilo la kiserikali linalotekeleza Mradi wa Kuimarisha Maisha ya Wanyama Inades, Herman Hishamu alisema kupungua kwa punda kunaathiri shughuli za binadamu, hivyo badala ya kuwaza kuuza punda wananchi wafikirie kuongeza idadi yao ili kukuza uchumi wao.  <topic>: KITAIFA 